b'\n_START_ARTICLE_\nBotell\xc3\xb3n\n_START_PARAGRAPH_\nBotell\xc3\xb3n on Espanjassa 1900-luvun lopulla syntynyt nuorison tapa ker\xc3\xa4\xc3\xa4nty\xc3\xa4 juomaan suuria m\xc3\xa4\xc3\xa4ri\xc3\xa4 alkoholia julkisille paikoille. Termi botell\xc3\xb3n on johdettu sanasta "botella", pullo, ja sen kirjaimellinen merkitys on "iso pullo". Botell\xc3\xa9nia on verrattu suomalaiseen pussikaljoitteluun._NEWLINE_Yksi tapahtuman j\xc3\xa4rjest\xc3\xa4misen syist\xc3\xa4 on, ett\xc3\xa4 alkoholi on halvempaa vuorokauden ymp\xc3\xa4ri auki olevissa marketeissa kuin ravintoloissa. Juomaksi k\xc3\xa4y pullo viinaa, olut, sangria, calimocho (puolet punaviini\xc3\xa4, puolet kolajuomaa). Illan hinnaksi tulee noin 6 euroa. Joissain kaupungeissa tapahtumaan osallistuu joka viikonloppu 3\xc2\xa0000 ihmist\xc3\xa4. Vuonna 2004 Sevillassa juhlijoita ker\xc3\xa4\xc3\xa4ntyi tekstiviestien kutsumana 70\xc2\xa0000. Enn\xc3\xa4tyksen ly\xc3\xb6miseksi on j\xc3\xa4rjestetty macrobotell\xc3\xb3n, johon osallistui puolisen miljoonaa osanottajaa eri puolilla maata._NEWLINE_Botell\xc3\xb3n on aihettanut n\xc3\xa4r\xc3\xa4\xc3\xa4 meluhaittojen, sotkemisen ja turvallisuuden vuoksi._NEWLINE_Julkista juomista on pyritty v\xc3\xa4hent\xc3\xa4m\xc3\xa4\xc3\xa4n kielt\xc3\xa4m\xc3\xa4ll\xc3\xa4 se, kielt\xc3\xa4m\xc3\xa4ll\xc3\xa4 alkoholin myyminen kello 22 j\xc3\xa4lkeen tai siirt\xc3\xa4m\xc3\xa4ll\xc3\xa4 juominen tietyille alueille (botell\xc3\xb3dromos). Hallitusta on my\xc3\xb6s painostettu s\xc3\xa4\xc3\xa4t\xc3\xa4m\xc3\xa4\xc3\xa4n laki nopeutetussa j\xc3\xa4rjestyksess\xc3\xa4 alkoholin myynnin ik\xc3\xa4rajan nostamiseksi 16:sta 18:aan ja julkisen juomisen kielt\xc3\xa4miseksi._NEWLINE_Tapahtumat ovat aiheuttaneet ongelmia ymp\xc3\xa4ri Euroopan. Suomessa tilaisuuksia on j\xc3\xa4rjestetty botell\xc3\xb3n-nimen alla Turussa vuodesta 2008, mutta enemm\xc3\xa4lti julkisuutta ne saivat kes\xc3\xa4ll\xc3\xa4 2011. Kyseess\xc3\xa4 on puistokokoontuminen, jossa j\xc3\xa4rjest\xc3\xa4ji\xc3\xa4 ei yksinkertaisesti ole, vaan ihmiset saavat tiedon julkisen median, puskaradion sek\xc3\xa4 keskustelupalstojen kautta. Botellon Turku on sijoittunut joka vuoden hein\xc3\xa4kuun puoliv\xc3\xa4liin lauantai p\xc3\xa4iv\xc3\xa4\xc3\xa4n.  Turussa 16. hein\xc3\xa4kuuta 2011 j\xc3\xa4rjestetty tapahtuma j\xc3\xa4i ennakoitua pienemm\xc3\xa4ksi, vain runsaaseen kahteentuhanteen henkeen, mutta aiheutti kuitenkin paljon h\xc3\xa4iri\xc3\xb6it\xc3\xa4.'